stanford-oval/wikipedia huggingface dataset:
מאהבה של ליידי צ'טרלי (סרט, 2022)
הפקה > פיתוח

בשלהי יוני 2020, נמסר לראשונה על פיתוחו של סרט על בסיס ספרו של דייוויד הרברט לורנס משנת 1928, "מאהבה של ליידי צ'טרלי", אותו תביים הבמאית הצרפתייה לור דה קלרמון-טונר, שזהו לה סרטה העלילתי השני, לאחר שעבדה בעיקר כשחקנית עד אמצע שנות ה-2000; עוד נמסר כי על כתיבת התסריט יופקד התסריטאי דייוויד מאגי.
להפקת הסרט שותפים לורנס מארק, פיטר צ'רנין וגראהם ברודבנט מאולפני "Blueprint Pictures", בשיתוף פעולה עם אליזבת גאבלר מאולפני "3000 Pictures, חברת-בת של סרטי סוני. סרט זה הוא הראשון בשותפות חדשה בין "סרטי סוני" ושירות הזרמת המדיה "נטפליקס, במסגרתה תקבל נטפליקס את זכויות ההפצה הראשוניות על סרטיהם של "סרטי סוני" בשוק שירותי הזרמת המדיה.
הפקה > ליהוק

במרץ 2021, נמסר על ניהול משא ומתן מול השחקנית הבריטית אמה קורין לגילום דמותה של ליידי צ'טרלי, זאת לאחר שזכתה לפרסום רב עקב גילום דמותה של הנסיכה דיאנה בסדרת הדרמה "הכתר". באמצע אוגוסט 2021, נמסר רשמית על ליהוקה, לצד ליהוקם של ג'ק אוקונל כמאהבה, אוליבר מלורס, ומתיו דאקט כבעלה של ליידי צ'טרלי, קליפורד. באמצע ספטמבר 2021, נמסר על ליהוקן של ג'ולי ריצ'רדסון, שכיכבה בעבר במיני-סדרה הבריטית "ליידי צ'טרלי" משנת 1993, אלה האנט ופיי מרסיי לצוות השחקנים.
הפקה > צילומים

צילומי הסרט החלו בבריטניה בסתיו 2021. על צילומי הסרט הופקד צלם הקולנוע בנואה דלהום.
הפקה > מוזיקה

בספטמבר 2022, נמסר כי על הלחנת הפסקול עבור הסרט הופקדה המלחינה איזבלה סאמרס.
ביקורות

באתר הביקורות "Rotten Tomatoes", זכה הסרט לציון 85%, על סמך 88 ביקורות, עם דירוג ממוצע של 6.0/10. באתר הביקורות המשוקללות "Metacritic", זכה הסרט לציון 67/100, על סמך 26 ביקורות, דבר המצביע על "ביקורות חיוביות לרוב".
הערות שוליים

1 2  Kroll, Justin (8 March 2021). "'The Crown's Emma Corrin To Star in 3000 Pictures Adaptation Of 'Lady Chatterley's Lover'". Deadline Hollywood. Retrieved 3 November 2022.
1 2  Justin Kroll, ‘Lady Chatterley’s Lover’ to Be Revived by ‘The Mustang’ Director and 3000 Pictures (EXCLUSIVE), Variety, ‏Juny 25, 2020
↑  Kroll, Justin (18 August 2021). "Jack O'Connell Joins Emma Corrin In 3000 Pictures And Netflix's Adaptation of 'Lady Chatterley's Lover', The First Film To Be Produced Under the New Sony-Netflix Partnership". Deadline Hollywood. Retrieved 3 November 2022.
↑  Kroll, Justin (16 September 2021). "Joely Richardson, Ella Hunt and Faye Marsay Join The Ensemble Cast Of 3000 Pictures And Netflix's 'Lady Chatterley's Lover'". Deadline Hollywood. Retrieved 3 November 2022.
↑  Isabella Summers Scoring Laure de Clermont-Tonnerre’s ‘Lady Chatterley’s Lover’ | Film Music Reporter
↑  "Lady Chatterley's Lover". Rotten Tomatoes. Retrieved 23 June 2023.
↑  "Lady Chatterley's Lover". Metacritic. Retrieved 23 June 2023.
יאקאב פויה

| --- | --- |
אין תמונה חופשית
 לידה:  22 באוקטובר 1844 בקשסנטאנדראש, הונגריה 
 פטירה:  30 ביולי 1897 (בגיל 52) בודפשט, האימפריה האוסטרו-הונגרית 
 מדינה:  הונגריה 
 מקום קבורה:  בית הקברות פרקשרטי בבודפשט 
 
יאקאב פויה (במקור פולק, בהונגרית: Pólya Jakab;‏ בקשסנטאנדראש, 22 באוקטובר 1844 – בודפשט, 30 ביולי 1897) היה דוקטור למדע המדינה, עורך דין, יהודי-הונגרי, פרופסור באוניברסיטה וחבר נספח של האקדמיה ההונגרית למדעים. אביו של ג'ורג' פויה, המתמטיקאי והפיזיקאי ושל ינה פויה, רופא כירורג.
קורות חיים

אביו, מוזש (משה) פולק, היה חנווני. בשנת 1854 הלך יאקאב ללמוד בגימנסיה הלותרנית בסרווש. לכיתה השלישית של הגימנסיה נרשם בנאג'קרש, שם גרו סבו וסבתו. הוא למד שם אצל הסופר ההונגרי הגדול יאנוש אראן בכיתה הששית של הגימנסיה במשך שנה אחת. כשביעיסט-שמיניסט למד לבד צרפתית עד לרכישת השפה. הוא סיים את לימודיו בתיכון בשנת 1863, ואז נסע לפשט ונרשם כסטודנט לרפואה. עם זאת, הוא לא המתין לסוף שנת הלימודים ועבר לבית הספר למשפטים. הוא למד גם כספים, כלכלה לאומית וסטטיסטיקה. הוא קיים את עצמו ממתן שיעורים פרטיים ואף עזר להוריו העניים.
לאחר סיום את לימודיו באוניברסיטה, התקבל במשרד עורכי הדין של יוז'ה אלד, עורך דין ידוע בבודפשט. בעבודתו הצליח לחסוך הון קטן והתחתן בשנת 1873. עם זאת, הגורל התאכזר אליו מייד מכיוון שבאותה שנה, במהלך המשבר הכלכלי הגדול, התמוטט הסוחר שאצלו הפקיד את רכושו לניהול ופויה איבד לא רק את רכושו שלו אלא גם את הנדוניה של אשתו. גם הפרקטיקה הפרטית שלו דעכה לאט. בשנת 1883 נפרד לבסוף מעריכת הדין והצטרף לשורות חברת הביטוח הכללית (כנראה ג'נרלי) שמרכזה היה בטריאסטה, שם הועסק בשכר שנתי של 1,000 פורינט.
בשנת 1882 שינה פולק את שם משפחתו לפויה. בשנת 1886 התמנה ליועץ משפטי של חברת הביטוח הזו מטריאסטה, בשנת 1887 קיבל דוקטורט במדע המדינה ובשנת 1890 הפך מרצה למדיניות חקלאית באוניברסיטת בודפשט. האקדמיה ההונגרית למדעים צירפה אותו כחבר נספח בשנת 1893.
עבודותיו

בשפת המקור:
Raiffeisen-féle kölcsön-pénztár. Bpest, 1883. (Különny. a Nemzetg. Szemléből).
Az ujabb agrár mozgalom és irodalom hazánkban. U. ott, 1884. (Különny. a Nemzetgazdasági Szemléből).
Raiffeisen F. W., A hitelszövetkezetek mint eszközök a falusi népesség bajainak elhárítására. Ford. U. ott, 1885.
Agrár politikai tanulmányok. Minimum. Homestead. Örökösödési jog. U. ott, 1886. (A m. tudom. akadémia segélyével).
A szövetkezetek előnyei. Jó tanácsok a magyar nép számára. U. ott, 1888. (3. kiadás. U. ott, 1892. Népiratkák).
A gazdasági válság. A Magyar Tudományos Akadémia megbízásából írt és a pesti hazai első takarékpénztár által alapított 2000 forintos Fáy-díjjal jutalmazott pályamű. U. ott, 1890. (Ism. Nemzetg. Szemle).
Az Egyesült-Államok valutája. U. ott, 1890. (Első magyar általános biztosító-társaság díja).
A pesti magyar kereskedelmi bank keletkezésének és ötvenéves fennállásának története. 1841-92. U. ott, 1892. (Ism. Nemzetg. Szemle).
Smith Ádám, Vizsgálódás a nemzeti vagyonosság természetéről és okairól. Ford. Enyedi Lukácscsal együtt. U. ott, 1892. (Nemzetg. Irók Tára IV. Ism. Nemzetgazd. Szemle).
A biztosítási vállalatok. U. ott, 1892. (Dóra-díjjal jutalmazott munka).
Községi hitelszövetkezetek feladata, vezetése és működése. U. ott, 1893.
A nemzetgazdaságtan ujabb elmélete. Irta Sismondi János, ford. Enyedi Lukáccsal együtt. U. ott, 1894. Két kötet. (Ism. Közig. és Közgazd. Szemle).
A budapesti bankok története az 1867-1894. években. A Magyar Tudományos Akadémia által a Beck Miksa-díjjal koszorúzott pályamű. U. ott, 1895. (Ism. Közgazdasági Szemle).
A szabadalmazott pesti polgári kereskedelmi testület és a budapesti nagykereskedők és nagyiparosok története. U. ott, 1896.
בתרגום לעברית:
קרן ההלוואות של רייפייזן. 1883
התנועה החקלאית והספרות החדשה בהונגריה. שם. 1884. (נפרד מהסקירה הכלכלית הלאומית).
רייפייזן, איגודי אשראי כאמצעי למנוע את צרות האוכלוסייה הכפרית. פורד. שם. 1885.
לימודי מדיניות חקלאית. חוק הירושה. 1886. (בעזרת האקדמיה למדעים).
היתרונות של קואופרטיבים. עצה טובה לעם ההונגרי. שם. 1888. (מהדורה שלישית. U. שם, 1892).
המשבר הכלכלי. הפרויקט, שנכתב מטעם האקדמיה ההונגרית למדעים והוקם על ידי בנק החיסכון ההונגרי הראשון בפשט, העניק לפויה את פרס פאיי בסך 2,000 פורינט. 1890.
המטבע של ארצות הברית. 1890. (פרס חברת הביטוח הכללית ההונגרית הראשונה).
תולדות הקמתו וחמישים שנות קיומו של הבנק המסחרי ההונגרי בפשט. 1841-92. 1892.
אדם סמית, חקירת טבעו וגורמיו לעושר לאומי. 1892.
חברות ביטוח. 1892. (יצירה זוכה פרס דורה).
משימה, ניהול ותפעול של קואופרטיבי אשראי עירוניים. 1893.
תיאורייה אחרת של כלכלה לאומית.1894. שני כרכים.
ההיסטוריה של בנקים בבודפשט בין השנים 1867–1894. הפרויקט זכה בפרס בק מיקשה על ידי האקדמיה ההונגרית למדעים. 1895.
ההיסטוריה של מועצת הסחר האזרחית בעיר פשט וההיסטוריה בבודפשט של הסיטונאים והתעשיינים. 1896.
לקריאה נוספת

חייהם ועבודותיהם של סופרים הונגרים Szinnyei József: Magyar írók élete és munkái I–XIV. Budapest: Hornyánszky. 1891–1914
לקסיקון יהודי הונגרי Magyar zsidó lexikon. Szerk. Ujvári Péter. Budapest: Magyar zsidó lexikon. 1929.
הערות שוליים

↑  Halálesete bejegyezve a Budapest VI. kerületi anyakönyv 1903/1897. száma alatt.
| --- | --- |
בקרת זהויות :  GND: 139220003  ISNI: 0000 0000 7888 0694  VIAF: 100513601   WorldCat (עם VIAF): 100513601
גילה פרוכטר

| --- | --- |
אין תמונה חופשית
 לידה:  24 בפברואר 1947 (בת 77) באיה מארה, רומניה 
 ענף מדעי:  שיווק, מתמטיקה שימושית 
 מקום לימודים:  אוניברסיטת תל אביב  אוניברסיטת בר-אילן  הטכניון – מכון טכנולוגי לישראל 
 מוסדות:  אוניברסיטת תל אביב 
 
גילה פרוכטר (נולדה ב-24 בפברואר 1947) היא פרופסור אמריטה בבית ספר למנהל עסקים באוניברסיטת בר-אילן. היא מתמחה בשיווק, במתמטיקה שימושית ובשיטות מחקר כמותניות.
ביוגרפיה

גילה פרוכטר נולדה בבאיה מארה שברומניה ועלתה לישראל ב-1964. ב-1969 היא נישאה, ולה שני ילדים.
ב-1968 החלה ללמוד מתמטיקה באוניברסיטת בר-אילן. סיימה דוקטורט במתמטיקה בטכניון ב-1988, והשלימה לימודים בשיווק ומנהל עסקים בבית הספר למוסמכים ע"ש רקנאטי באוניברסיטת תל אביב.
עבדה כמרצה בטכניון מ-1994 עד 1999, ולאחר מכן באוניברסיטת בר-אילן בין השנים 2001 ל-2005, אז מונתה כפרופסור בפקולטה למנהל עסקים.
שימשה כמרצה אורחת באוניברסיטת הונג קונג למדע וטכנולוגיה, אוניברסיטת קליפורניה בברקלי, אוניברסיטת טקסס, וכן בבית הספר וורטון באוניברסיטת פנסילבניה.
ב-2006 מונתה לראשת מחלקת השיווק בתוכנית לתארים מתקדמים בפקולטה למנהל עסקים של אוניברסיטת בר-אילן, ובין 2011 ל-2014 שימשה כראשת המחלקה.
ב-2007 פיתחה יחד עם ד"ר מוטי ציולינג מודל שמאפשר למפרסמים לבחור את הפרזנטור האידיאלי לקמפיין, על בסיס אלגוריתם שמחבר בין מאפיינים של המוצר למאפייני הסלבריטי שיפרסם אותו כדי להגיע לתדמית הרצויה לקהל היעד.
פרסומים נבחרים (באנגלית)

Yair Orbach and Gila E. Fruchter, "Forecasting Sales and Product Evolution: The Case of the Hybrid/Electric Car", Technological Forecasting and Social Change, 78(7), 2011, 1210-1226.
Gila E. Fruchter and Christophe Van del Bulte, "Why the Generalized Bass Model Leads to Odd Optimal Advertising Policies", International Journal of Marketing Research, 2011, vol. 28, 2011, 218-230.
Gila E. Fruchter, Eitan Gerstner and Paul W. Dobson, "Fee or Free? How Much to Add On For an Add-On", Marketing Letters, 2011.
Gila E. Fruchter and Murali Mantrala, "Proactive Planning of the Timing of a Partial switch of a Prescription to over-the Counter Drug", Production and Operations Management, Vol. 19, No. 5, 2010, 614-628.
Yair Orbach and Gila E. Fruchter, "A Utility-Based Diffusion Model Applied to the Digital Camera Case", Review of Marketing Science, Vol. 8, Article 1, 2010,1-26.
Gila E. Fruchter, "Signaling Quality: A Dynamic Price-Advertising Model", Journal of Optimization Theory and Application, Vol. 143, No.3, December 2009, 479-496.
Gila E. Fruchter and Simon-Piere Sigue, "Social Relationship and Transactional Marketing Policies-Maximizing Customer Lifetime Value", Journal of Optimization Theory and Application, Vol. 142, No. 3, September 2009.
Gila E. Fruchter and Ariel Fligler, "The Various Brands in the Optimal Product Line vs. the Optimal Single Product", Innovative Marketing, Vol. 3, No. 1, February 2007, 15-22.
Gila E. Fruchter, Eugin D. Jaffe and Israel D. Nebenzahl, "Dynamic Brand-Image-Based Production Location Decision", Automatica as a Special Issue on Optimal Control Applications to Management Science, Vol. 42, no. 8, August 2006, 1371-1380.
הערות שוליים

↑  Gila E. Fruchter, Prabook
↑  עדי דברת, ‏מדעי הסלב: מודל ממוחשב יאפשר למפרסמים לבחור פריזנטור אידיאלי לקמפיין, באתר גלובס, 24 ביולי 2007
| --- | --- |
בקרת זהויות :  NLI: 987007421015205171  VIAF: 1600156677152933770008   WorldCat (עם VIAF): 1600156677152933770008
טוביאש לעף

| --- | --- |

 לידה:  5 ביוני 1844 נג'קניז'ה, הונגריה 
 פטירה:  7 ביוני 1880 (בגיל 36) בודפשט, האימפריה האוסטרו-הונגרית 
 מדינה:  האימפריה האוסטרו-הונגרית 
 מקום קבורה:  בית הקברות היהודי ברחוב שלגוטאריאני, בודפשט, הונגריה 
 
טוביאש (טוביה) לעף או לב או לוב (בהונגרית: Lőw Tóbiás; נג'קניז'ה, 5 ביוני 1844 – בודפשט, 7 ביוני 1880) היה עורך דין, מומחה בתחום המשפט, עיתונאי יהודי-הונגרי. אֶחַיו היו ויליאם לוב. עורך דין אמריקאי, עיתונאי, וכן שמואל לעף רופא בלנאולוג וכן הוא אחיו למחצה של הרב הראשי עמנואל לעף. טוביאש לעף הוא אביו של טיבור לעף שהיה נשיא מועצת בית משפט לערעורים (ערכאת ערעור, יושבת ופוסקת בערכאה שנייה או שלישית במסגרת הרשות השופטת בהונגריה), סופר משפטי.
ביוגרפיה

טוביאש לעף הוא בנו הבכור מתוך שבעה ילדיהם של לאופולד לעף שהיה רבה הראשי של סגד ושל אשתו הראשונה לאונטין שוואב בתקופה 1842−1851 (אשתו השנייה מ-1953 הייתה בבט רדליך ממנה נולדו לו שבעה ילדים נוספים). אחרי סיום לימודי המשפטים עבד טוביאש לעף משנת 1867 במחלקה להכנה חוקים במשרד המשפטים. בשנת 1871 הציג בישיבת החוק ההונגרי הראשונה את נושא הנישואים האזרחיים. מ-1872 עד 1880 היה סגן התובע הכללי המלכותי של ממלכת הונגריה (במסגרת האימפריה האוסטרו הונגרית). ככותב ספרי משפט עסק לעף בעיקר במשפט הפלילי, ומגיל צעיר עבד גם כעיתונאי פוליטי. הוא היה אחד המייסדים והעורך של כתב העת "המשפט ההונגרי" עד מותו המוקדם. הוא היה עמית בפשטי נפלו, ה"רפורמה" (Reform), "חדשות סגד" (Szegedi Híradó), "שומר הלשון ההונגרית" (Magyar Nyelvőr) וכ בפסטר לויד. הוא תרגם להונגרית מספר יצירות מרכזיות כגון ספר הלימוד של המשפט הרומי של פרדיננד מקלדי (Ferdinand Mackeldey), האנציקלופדיה למדע המדינה של רוברט מוהל (Robert Mohl). עבודתו העיקרית הייתה העריכה לדפוס של אוסף החומרים הקשורים לחוק העונשין ההונגרי (משנת 1878). קברו נמצא בבית הקברות היהודי ברחוב שלגוטאריאני.
חייו הפרטיים

אשתו הייתה אמה הירש, אותה נשא לאישה בבודפשט ב-23 בפברואר 1873.
ילדיהם:
טיבור לעף (1873–1941) היה שופט בית המשפט. אשתו הייתה אלזה נתן.
אנדור לעף (1875–1924) רואה חשבון וחשב ראשי. אשתו הייתה אנה טרנאי.
לוראנט לעף (1879–1944) עורך דין, ניספה בשואה. אשתו הייתה אילונה גאלושי.
עבודותיו העיקריות

האנציקלופדיה למדע המדינה. תרגם אותו על פי רוברט מוהל. בודפשט, 1866. (מהדורה שנייה. בודפשט, 1871)
אמיל רצ'י: המשפט הציבורי של הונגריה. מהדורה שנייה, מורחבת על ידי טוביאש לעף. פשט, 1869 (מהדורה שלישית, מתוקנת, בודפשט, 1871)
נישואים אזרחיים (בודפשט, 1871)
חוק העונשין ההונגרי על פשעים ועוולות והאוסף המלא שלו (בודפשט, 1880)
מאמריו

ב"כתב עת למדעי משפט"
הרפורמה בבתי הכלא האנגלים (1866)
תיקים פליליים (1866)
על עונש המוות (1867)
ב"סקירה של בודפשט"
ביקורת ספר (1868)
משפט הונגרי
I. ממון רע, שרות מתן צדק טוב, הצעות חוק שיפוטיות בפני הפרלמנט, על הלגיטימיות של כוח רשמי (1874)
II. הגשת הצעת החוק העונשין ההונגרי (1874)
III. המשפט שלנו בשנת 1874 (1875)
V. על ארגון הרשות השופטת
VI. תוספת עונש והתוצאה המשפטית
X. הרפורמה במשפט העונשין שלנו וסוגיית העיתונות
XI. על מערכת המשפט שלנו, מתי מתחילה החסינות הפרלמנטרית?
XIII. על הרפורמה בהליך העונשין, טיוטת חוק העונשין הקרואטי וסקירות ספרים
לקריאה נוספת

לקסיקון ביוגרפי הונגרי I-II. עורך ראשי. אגנש קניירש. בודפשט, 1967–1969.
לקסיקון יהודי הונגרי. עורך פטר אויווארי. 1929. עמ' 544. גישה מקוונת
יוז'ף סיניאי: חייהם ויצירותיהם של סופרים הונגרים. בודפשט, 1891–1914. גישה מקוונת
טוביאש לעף (1880) "עיתון יום ראשון"
הערות שוליים

↑  Dr. Lőw Tóbiás meghalt (1880. június 8.) Pesti Hírlap, 2. évfolyam, 157. szám, 5. oldal
↑  "Gyászjelentése (1880)".
↑  "Házasságkötési bejegyzése a pesti neológ izraelita hitközség házassági akv. 57/1873. folyószáma alatt".
↑  "Lőw Tibor házasságkötési bejegyzése a Budapest I. kerületi polgári házassági akv. 900/1919. folyószáma alatt".
↑  "Lőw Andor halotti bejegyzése a Budapest I. kerületi polgári halotti akv. 2126/1924. folyószáma alatt".
↑  "Halotti bejegyzése a Budapest VI. kerületi polgári halotti akv. 639/1948. folyószáma alatt".
| --- | --- |
בקרת זהויות :  GND: 132469936  VIAF: 50388917   WorldCat (עם VIAF): 50388917
פרנסואז, נסיכת אורליאן (1844–1925)

פרנסואז, נסיכת אורליאן (בצרפתית: Françoise d'Orléans;‏ 18 באוגוסט 1844 – 28 באוקטובר 1925), הייתה נכדתו של לואי פיליפ, מלך הצרפתים ואשתו של הנסיך רובר, דוכס שארטר.
ביוגרפיה

פרנסואז נולדה ב-18 באוגוסט 1844 בניי-סיר-סן, לפרנסואה, נסיך ז'ואנוויל, בנו של לואי פיליפ, מלך הצרפתים, ולפרנסיסקה, נסיכת ברזיל, בתם של פדרו הראשון, קיסר ברזיל ומריה לאופולדינה מאוסטריה.
ב-11 ביוני 1863 התחתנה פרנסואז עם בן דודה הנסיך רובר, דוכס שארטר, בנו של פרדיננד פיליפ, דוכס אורליאן, שהחליט להינשא לאחר שובו לאירופה משירותו במלחמת האזרחים האמריקנית, אך כחבר גולה מבית מלכות שנחשב בלתי לגיטימי על ידי רוב השושלות השולטות של היבשת, מצא שלא יוכל להינשא לנסיכה זרה, ובעקבות כך הוא ביקש את ידה של פרנסואז. השניים התגוררו בלונדון, ונולדו להם 5 ילדים.
בשנת 1886 גורשו פרנסואז ומשפחתה מצרפת, במסגרת חוק הגירוש, אולם בשנת 1910 הורשו לחזור לצרפת. ב-5 בדצמבר אותה שנה מת בעלה רובר בסן-פרימין, וב-28 באוקטובר 1925 מתה אף פרנסואז בביתה.
משפחתה

ב-11 ביוני 1863 התחתנה פרנסואז עם בן דודה הנסיך רובר, דוכס שארטר, ממנו היו לה 5 ילדים:
מארי, נסיכת אורליאן (1865–1909), התחתנה עם ולדמר, נסיך דנמרק
רובר, נסיך אורליאן (1866–1885)
אנרי, נסיך אורליאן (1867–1901)
מרגריט, נסיכת אורליאן (1869–1940), התחתנה עם מארי ארמנד פטריס דה מק-מהון
הנסיך ז'אן, דוכס גיז (1874–1940), התחתן עם איזבל, נסיכת אורליאן
ירון כהן

ערך זה עוסק בזמר ישראלי. אם התכוונתם לזמרת ישראלית שנולדה בשם זה, ראו .
| --- | --- |
אין תמונה חופשית
 לידה:  1976 (בן 48 בערך) אזור
 מוקד פעילות:  ישראל 
 שפה מועדפת:  עברית 
 
ירון כהן (נולד ב-1976) הוא זמר, מלחין ופזמונאי ישראלי במוזיקה המזרחית. אחיו הוא הזמר משה כהן.
ביוגרפיה

כהן נולד באזור, אחיו הוא הזמר משה כהן.
בתחילת דרכו שר כהן בז'אנר הטורקי ששלט בזמנו במדינה, והוציא בשנות ה-90 מס' אלבומים כגון "ימים של בדידות", "תפילת הלב" ו"האש בדמי" - שכלל דואט עם אחיו משה.
כמו כן כתב שירים לזמרים אחרים. לאחר מכן חזר לשיר בשנת 2001 לאחר הדואט "האישה של חיי" עם שלומי שבת, שיצא באלבום "חברים" וזכה להצלחה רבה.
בין הזמרים להם כתב כהן ניתן למצוא את אייל גולן ("דברי איתי", "צליל מיתר", "הריקוד הוא שלך", "אמרי לי", "האור שבעיניים" "מנגינת הלב", "המציאות שלך"), שלומי שבת ("מתוקה שלי", "בשם האהבה", "את"), שרית חדד ("אל תבקש משאלות"), מאיה בוסקילה ("סיפור מכור" מתוך סיפור מכור) זהבה בן ("תשמור על עצמך"), קובי פרץ ("אני זקוק לך") ואבי פרץ.
בשנת 2003 יצא לאור אלבומו שנקרא "מלאך שלי". האלבום כלל עשרה שירים, ששמונה מתוכם כתב והלחין כהן. הלהיט הגדול ביותר באלבום היה "חולה עלייך". פרט לו בלטו גם הדואט "את המלאך שלי" עם שלומי שבת ו"מתחמק משיגעון".
ב-2005 הוציא כהן סינגל ראשון לקראת אלבומו הבא, "בלעדייך". הסינגל השני יצא ב-2007 ונקרא "אחים לנשק", המוקדש לשלושת החיילים החטופים אהוד גולדווסר, אלדד רגב וגלעד שליט. בשנת 2016, הלחין עבור עדן בן זקן את הלהיט "הייתי חוזרת", שנכלל באלבומה השני, תאמין לי.
סי. ג'יי. האריס

| --- | --- |

האריס בשנת 2018
 לידה:  19 בפברואר 1991 (בן 33) וינסטון סיילם, קרוליינה הצפונית, ארצות הברית
 עמדה:  קלע
 גובה:  1.91
 מספר:  11
 מכללה:  אוניברסיטת וייק פורסט
 דראפט:  לא נבחר, 2013
 קבוצות כשחקן
 2013–2014   2014–2015   2015   2015–2016   2016–2018   2018–2019   2020   2020–2021   2021–2022   2022–2023   2024–:  ריזן לודוויגסבורג   רטיופארם אולם   ואף ריגה   רוזה רדום   סקאריה   פו אורטז   טורק טלקום   הפועל חולון   JL בורק   הפועל חולון   פריסטרי אתונה
 הישגים כשחקן
 אליפות הליגה הלטבית (2015)   הגביע הפולני (2016)   השחקן המצטיין בגביע הפולני (2016)   אליפות הליגה הבלקנית (2021)
קלווין דורסי האריס הבן (באנגלית: .Calvin Dorsey Harris Jr; נולד ב-19 בפברואר 1991) הוא כדורסלן אמריקאי, המשחק בעמדת הקלע.
קריירה

האריס החל את דרכו באוניברסיטת וייק פורסט ושיחק שם במשך ארבע עונות. בשנת 2013, לאחר שלא נבחר בדראפט ה-NBA, החל לשחק האריס בדנוור נאגטס במהלך ליגת הקיץ של ה-NBA.
ביולי 2013, חתם האריס על חוזהו המקצועני הראשון כשחתם לעונה בריזן לודוויגסבורג מהליגה הגרמנית.
ב-10 ביולי 2014, חתם האריס ברטיופארם אולם, אך ב-3 במרץ 2015 הוא שוחרר מהקבוצה וחתם בחתם בואף ריגה מהליגה הלטבית. בתום העונה זכה עימה באליפות.
בעונת 2015/2016, חתם האריס לעונה ברוזה רדום מהליגה הפולנית. בתום העונה זכה עימה בגביע הפולני כשהאריס נבחר לשחקן המצטיין שלו.
ב-21 בינואר 2020, חתם האריס בטורק טלקום מהליגה הטורקית. הוא העמיד בקבוצה ממוצעים של 5.3 נקודות ו-2.5 אסיסטים למשחק.
ב-6 באוגוסט 2020, חתם האריס לעונה בהפועל חולון מהליגה הישראלית.
בעונת 2020/21 זכה עם הקבוצה באליפות הליגה הבלקנית לאחר ניצחון 75:91 על קבוצת אקדמיק פלובדיב.
ב-18 ליוני 2022 חתם לשתי עונות בהפועל חולון.
תארים

אליפויות (1): 2014/2015
גביעים (1): 2015/2016
הליגה הבלקנית (1): 2020/2021
הערות שוליים

↑  יעקב מאיר, סי ג'יי האריס חתם בהפועל חולון, באתר ישראל היום, ‏6 באוגוסט 2020
↑  הפועל חולון זכתה באליפות הליגה הבלקנית, באתר ערוץ הספורט, 29 באפריל 2021
הבחירות להנהגת מפלגת הלייבור בניו זילנד 2023

הבחירות לראשות מפלגת הלייבור של ניו זילנד 2023 נערכו ב-22 בינואר 2023 על מנת לבחור את המנהיג הבא של מפלגת הלייבור של ניו זילנד. הבחירות התקיימו בעקבות הודעתה של ראש הממשלה ומנהיגת מפלגת הלייבור ג'סינדה ארדרן, מיום 19 בינואר 2023 על כוונתה להתפטר לא יאוחר מ-7 בפברואר 2023. כריס היפקינס שנותר המועמד היחיד הוכרז כמנצח.
רקע

ג'סינדה ארדרן כיהנה כמנהיגת מפלגת הלייבור מאז הזכייה בבחירות להנהגה ב-2017. ארדרן הודיעה על התפטרותה כמנהיגת מפלגת הלייבור בהצהרה בטלוויזיה ב-19 בינואר 2023, וקבעה שאין לה עוד מספיק אנרגיה לדרישות התפקיד. היא ציינה שהיא תתפטר רשמית לא יאוחר מ-7 בפברואר 2023. מכיוון שמפלגת הלייבור ניצחה בבחירות הכלליות של 2020, מנהיג מפלגת הלייבור הנכנס הפך לראש הממשלה ה-41 של ניו זילנד.
תהליך

הבחירות להנהגה יהיו הראשונות שיתקיימו תחת כללים חדשים שעליהם הסכימה המפלגה ב-2021. למועמדים נדרשים 10% מהסמינר (שבעה חברי פרלמנט) כדי להתמנות. חברי הוועדה מצביעים באמצעות פתק הצבעה ממצה, ומועמד יזדקק לתמיכת שני שלישים מתמיכת המפלגה כדי להיבחר. אם אף אחד לא מצליח להשיג שני שלישים, המועמד בעל מספר הקולות הקטן ביותר יודח. כך נמשך עד שמישהו נבחר.
מועמדים > מאושרים

חבר הפרלמנט מרמוטאקה, כריס היפקינס, שר החינוך המכהן והשר לשעבר לתגובת COVID-19, אושר כמועמד היחיד זמן קצר לאחר סגירת המועמדויות ב-9:00 בבוקר ב-21 בינואר. Stuff דיווח כי קירי אלן, חברת הפרלמנט של החוף המזרחי ושרת המשפטים, שהשערות לגביה הועלו בתקשורת כמועמדת חלופית, הייתה אחת משבעת חברי הפרלמנט שהציעו אותו. היפקינס התרעם בעבר כשנשאל על שאיפותיו המנהיגותיות, והצהיר כי יתמוך בכל מועמד שמפלגת הלייבור תוכל "להגיע לקונצנזוס" לגביו. בסטנדאפ תקשורתי מחוץ לפרלמנט בשעה 13:00 ב-21 בינואר, היפקינס הגיב שהוא גילה כי התגלה כמועמד לקונצנזוס בזמן ש"הדלת למטוס [שעליו עלה לטיסה לוולינגטון] נסגרת", מה שהותיר אותו ללא יכולת להגיב להודעות במשך 40 דקות.
מועמדים > אחרים

סגן ראש הממשלה ושר האוצר, גרנט רוברטסון, פרסם הודעה ביום התפטרותו של ארדרן לפיה הוא אינו מתכוון להתמודד על ההנהגה. בהתייחסו להתחייבות שנתן כי לא ידרוש שוב את ההנהגה לאחר שהפסיד בתחרות ההנהגה ב-2014, אמר ש"עמדתו לא השתנתה", אך הוא יהיה מוכן להישאר כשר האוצר תחת המנהיג החדש. סגן מנהיג הלייבור, קלווין דייוויס, פסל את עצמו כשנשאל על ידי התקשורת. השר הזוטר קירן מק'אנולטי נשאל גם הוא על ידי התקשורת על כוונותיו והשיב: "אני בהחלט לא אעמוד".
סקר ציבורי

אתר החדשות Stuff ערך סקר יום לאחר שארדרן הודיעה על התפטרותה. נתוני הסקר הם ממוצע משוקלל, אולם "בשל היותו סקר אנונימי ופומבי, ייתכן שהמשיבים יכלו לענות על הסקר מספר פעמים". Curia ערכה סקר מקוון מדעי מטעם איגוד משלמי המיסים.
הערות שוליים

1 2  "Jacinda Ardern resigns as prime minister of New Zealand". The Guardian (באנגלית). 19 בינואר 2023. נבדק ב-19 בינואר 2023. {{cite news}}:  (עזרה)
↑  Turnbull, Tiffanie (19 בינואר 2023). "Jacinda Ardern: New Zealand PM to step down next month". BBC News (באנגלית בריטית). נבדק ב-19 בינואר 2023. {{cite news}}:  (עזרה)
↑  "How the Labour Party vote will work - and why we might know the next PM by Saturday". RNZ. 20 בינואר 2023. נבדק ב-20 בינואר 2023. {{cite news}}:  (עזרה)
↑  Mathias, Shanti (21 בינואר 2023). "The beginner's guide to Chris Hipkins, our next prime minister". The Spinoff. נבדק ב-21 בינואר 2023. {{cite news}}:  (עזרה)
↑  Whyte, Luke Malpass and Anna (2023-01-20). "Chris Hipkins set to become New Zealand's next prime minister". Stuff (באנגלית). נבדק ב-2023-01-21.
↑  "Live: Chris Hipkins set to be PM after being sole nomination for Labour leader". Stuff (באנגלית). 2023-01-21. נבדק ב-2023-01-21. A detail from the behind the scenes machinations here: Kiri Allan was among the seven MPs who nominated Chris Hipkins as a candidate for the party's leader position.
↑  "Jacinda Ardern resignation: Chris Hipkins tells Newshub 'consensus' about new Labour leader would be 'far better for NZ'". Newshub (באנגלית). נבדק ב-2023-01-21.
↑  "Chris Hipkins on flight when he received leadership backing". 1 News (באנגלית). נבדק ב-2023-01-21.
↑  Robertson, Grant (19 בינואר 2023). "Statement From Grant Robertson". www.scoop.co.nz. נבדק ב-2023-01-21. {{cite web}}:  (עזרה)
↑  "Live: Jacinda Ardern to resign as prime minister in February". RNZ (בNew Zealand English). 19 בינואר 2023. נבדק ב-19 בינואר 2023. {{cite news}}:  (עזרה)
↑  "'S***' - Labour MP McAnulty reacts to Ardern's resignation". 1 News (באנגלית). נבדק ב-2023-01-21.
↑  Manch, Thomas (20 בינואר 2023). "Poll: Chris Hipkins is preferred Labour leader". Stuff. נבדק ב-20 בינואר 2023. {{cite web}}:  (עזרה)
↑  Purves, Callum. "SNAP POLL: Hipkins clear voter favourite for Labour Party leadership race". The Taxpayers' Union. נבדק ב-20 בינואר 2023. {{cite web}}:  (עזרה)